[pic] | EUROOPAN YHTEISÖJEN KOMISSIO | Bryssel 18.7.2007 KOM(2007) 427 lopullinen Ehdotus: NEUVOSTON PÄÄTÖS Euroopan kehitysrahaston komitean työjärjestyksen hyväksymisestä (komission esittämä) PERUSTELUT Komissioon on perustettu Cotonoussa 23. kesäkuuta 2000 allekirjoitetusta AKT–EY-kumppanuussopimuksesta, sellaisena kuin se on muutettuna Luxemburgissa 25. kesäkuuta 2005 allekirjoitetulla sopimuksella, tehdyn sisäisen sopimuksen[1] 8 artiklan mukainen Euroopan kehitysrahaston (EKR) komitea komission hallinnoimien Euroopan kehitysrahaston varojen hoitoa varten. Sisäinen sopimus tulee voimaan, kun ratifiointimenettelyt on saatu päätökseen. Heinäkuun 17. päivänä 2006 tehdyllä neuvostossa kokoontuneiden jäsenvaltioiden hallitusten edustajien päätöksellä[2] tiettyjä sopimuksen määräyksiä, 8 artikla (jossa säädetään komitean perustamisesta ja toiminnasta) mukaan lukien, on kuitenkin väliaikaisesti sovellettu aiemmin. Sisäisen sopimuksen 8 artiklan 5 kohdassa määrätään, että neuvosto vahvistaa yksimielisesti EKR:n komitean työjärjestyksen. Yhteisön on siis hyväksyttävä EKR:n komitean uusi työjärjestys, jotta komitea voi täyttää sisäisen sopimuksen mukaiset velvollisuutensa. EKR:n komitean työjärjestysluonnosta, joka on päätösehdotuksen liitteenä, on muokattu ottamaan huomioon uuden sisäisen sopimuksen määräykset, jotka vaikuttavat siihen. Työjärjestysluonnoksessa otetaan huomioon myös komission komiteamenettelyjen yksinkertaistamis- ja yhdenmukaistamistoimet sekä komission näiden toimien osana laatima työjärjestyksen malli. Komissio ehdottaakin, että neuvosto hyväksyy liitteenä olevan päätöksen. Ehdotus: NEUVOSTON PÄÄTÖS Euroopan kehitysrahaston komitean työjärjestyksen hyväksymisestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun[3] ja Luxemburgissa 25 päivänä kesäkuuta 2005 tarkistetun[4] kumppanuussopimuksen, jäljempänä ’AKT-EY-kumppanuussopimus’, ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen vuosia 2008–2013 koskevaan monivuotiseen rahoituskehykseen perustuvan yhteisön avun rahoituksesta AKT–EY-kumppanuussopimuksen mukaisesti sekä rahoitustuen myöntämisestä EY:n perustamissopimuksen neljännessä osassa tarkoitetuille merentakaisille maille ja alueille[5], jäljempänä ’sisäinen sopimus’, ja erityisesti sen 8 artiklan 5 kohdan, ottaa huomioon neuvoston asetuksen 2007/…/EY kymmenennen Euroopan kehitysrahaston, jäljempänä ’kymmenes EKR’, täytäntöönpanosta AKT–EY-kumppanuussopimuksen mukaisesti[6], jäljempänä ’kymmenennen EKR:n täytäntöönpanoasetus’, ottaa huomioon merentakaisten maiden ja alueiden assosiaatiosta Euroopan yhteisöön 27 päivänä marraskuuta 2001 tehdyn neuvoston päätöksen 2001/822/EY[7], sellaisena kuin se on muutettuna 19 päivänä maaliskuuta 2007 tehdyllä neuvoston päätöksellä 2007/249/EY[8], jäljempänä ’päätös merentakaisten alueiden assosiaatiosta’, ottaa huomioon komission ehdotuksen[9], ON PÄÄTTÄNYT SEURAAVAA: 1 artikla Hyväksytään liitteenä oleva Euroopan kehitysrahaston komitean työjärjestys. 2 artikla Ennen sisäisen sopimuksen voimaantuloa Euroopan kehitysrahaston komitean työjärjestystä sovelletaan ainoastaan kymmenennen EKR:n täytäntöönpanoasetuksen II ja III osastossa sekä merentakaisten maiden ja alueiden osalta merentakaisten alueiden assosiaatiosta tehdyn päätöksen 20 ja 24 artiklassa tarkoitettuihin ohjelmasuunnittelun tarpeisiin ja niihin liittyviin päätöksentekomenettelyihin. 3 artikla Tämä päätös tulee voimaan päivänä, jona se julkaistaan Euroopan unionin virallisessa lehdessä . Tehty Brysselissä Neuvoston puolesta Puheenjohtaja LIITE Euroopan kehitysrahaston komitean TYÖJÄRJESTYS 1 artikla Kokoonpano Euroopan kehitysrahaston komitea, jäljempänä ’komitea’, muodostuu jäsenvaltioiden valtuuskunnista, jäljempänä ’valtuuskunnat’. Sen puheenjohtajana toimii komission edustaja. Euroopan investointipankin tarkkailija osallistuu komitean työhön pankkia koskevien kysymysten kohdalla. Neuvoston pääsihteeristön edustaja osallistuu komitean kokouksiin tarkkailijana. 2 artikla Asian saattaminen komitean käsiteltäväksi 1. Asia saatetaan komitean käsiteltäväksi kymmenennen Euroopan kehitysrahaston täytäntöönpanosta AKT–EY-kumppanuussopimuksen mukaisesti annetussa neuvoston asetuksessa 2007/…/EY[10], jäljempänä ’kymmenennen EKR:n täytäntöönpanoasetus’, ja tarvittaessa merentakaisten maiden ja alueiden assosiaatiosta Euroopan yhteisöön 27 päivänä marraskuuta 2001 tehdyssä neuvoston päätöksessä 2001/822/EY, jäljempänä ’päätös merentakaisten alueiden assosiaatiosta’, sellaisena kuin se on muutettuna 19 päivänä maaliskuuta 2007 tehdyllä neuvoston päätöksellä 2007/249/EY[11], säädetyissä tapauksissa ja säädettyjen menettelyjen mukaisesti. Merentakaisten alueiden assosiaatiosta tehdyllä päätöksellä komitealle siirretyn toimivallan osalta komiteaa kutsutaan nimellä ’EKR–MMA-komitea’. 2. 1 kohdassa tarkoitettujen tapausten lisäksi: (a) komissio esittää komitealle jokaisessa kokouksessa sitä edeltäneen ajanjakson osalta luettelon päätöksistä, jotka se on tehnyt kymmenennen EKR:n täytäntöönpanoasetuksen 11 artiklan 2 kohdan ja 12 artiklan perusteella; (b) komitealle ilmoitetaan mahdollisimman pian vuosittaisten toimintaohjelmien, erityistukiohjelmien ja erityistoimien täytäntöönpanossa ilmenneistä viivästymisistä tai vaikeuksista, joista saattaa aiheutua huomattavia lisäsitoumuksia tai merkittäviä muutoksia, jotka on kymmenennen EKR:n täytäntöönpanoasetuksen säännösten mukaisesti pakollista saattaa komitean käsiteltäväksi. 3 artikla Koollekutsuminen 1. Komitean kutsuu koolle sen puheenjohtaja joko omasta aloitteestaan tai jos vähintään viisi jäsenvaltiota sitä pyytää. 2. Komitea voi kutsua koolle yhteisiä kokouksia muiden komiteoiden kanssa yhteistä etua koskevissa asioissa, jotka kuuluvat niiden toimivaltaan. 4 artikla Esityslista 1. Puheenjohtaja laatii esityslistaehdotuksen ja antaa sen komitean hyväksyttäväksi. 2. Esityslistassa erotetaan toisistaan: - toimenpide-ehdotukset, joista pyydetään komitean lausuntoa kymmenennen EKR:n täytäntöönpanoasetuksen 11 artiklan 3 kohdassa säädettyjen hallintomenettelyjen mukaisesti - muut komitean käsiteltäväksi kymmenennen EKR:n täytäntöönpanoasetuksen 11 artiklan 4 ja 5 kohdan nojalla joko puheenjohtajan aloitteesta tai komitean jäsenen kirjallisesta pyynnöstä toimitetut asiat. 3. Kukin valtuuskunta voi pyytää jonkin kohdan sisällyttämistä komitean kokousten esityslistalle. Tätä tarkoitusta varten esitettävät tiedot voidaan antaa suullisesti. 4. Esityslistalla on oltava edellisen kokouksen pöytäkirjan hyväksyminen. 5 artikla Komitean jäsenille toimitettavat asiakirjat 1. Puheenjohtaja toimittaa kokouskutsun, esityslistaehdotuksen, sellaiset toimenpide-ehdotukset, joista pyydetään komitean lausuntoa, ja kaikki muut valmisteluasiakirjat sihteeristön kautta komitean jäsenille 13 artiklan 2 kohdan mukaisesti viimeistään 15 työpäivää ennen kokouspäivää. 2. Kiireellisissä tapauksissa ja päätösten koskiessa välittömästi sovellettavia toimenpiteitä puheenjohtaja voi komitean jäsenen pyynnöstä tai omasta aloitteestaan lyhentää edellisessä kohdassa tarkoitettua määräaikaa viiteen työpäivään ennen kokouspäivää. 3. Puheenjohtaja voi asianmukaisesti perustelluissa äärimmäisen kiireellisissä tapauksissa (esimerkiksi vakava taloudellinen, yhteiskunnallinen tai poliittinen tilanne, kohdemaassa tapahtunut luonnonkatastrofi, humanitaarinen kriisi tai muut olosuhteet, jotka edellyttävät hyvin nopeaa toimintaa) poiketa 1 ja 2 kohdassa tarkoitetuista määräajoista. 4. Tämän artiklan 2 ja 3 kohtaa ei sovelleta kymmenennen EKR:n täytäntöönpanoasetuksen 4 ja 5 artiklassa mainittuihin strategia-asiakirjoihin ja monivuotisiin maa- ja alueohjelmiin eikä niiden mukauttamiseen soveltamisjakson puolivälissä ja lopussa suoritettavan tarkastelun seurauksena. 5. Jos komitealle toimitetaan toimenpide-ehdotuksia suullista käsittelyä varten, valtuuskuntien tulisi ilmoittaa kirjallisesti komitean sihteeristöön vähintään kolme työpäivää ennen kokousajankohtaa: - ehdotukset, jotka ne voivat jo hyväksyä ja jotka ne ehdottavat merkittäviksi 4 artiklan 1 kohdassa tarkoitetun esityslistan A-kohdiksi (huomautuksilla tai lisätietopyynnöillä varustettuina tai niitä ilman), - ehdotukset, joista niiden mielestä tulisi keskustella kokouksessa ja jotka ne ehdottavat merkittäviksi B-kohdiksi.Valtuuskunnat esittävät myös mahdolliset huomautukset ja lisätietoja koskevat pyynnöt kirjallisesti samassa määräajassa. Komissio antaa lisätietoja ja vastaa esitettyihin huomautuksiin mahdollisuuksien mukaan kirjallisesti ja ennen komitean kokousta. 6 artikla Strategia-asiakirjojen toimittaminen yhteiselle parlamentaariselle edustajakokoukselle Komitean sihteeristö lähettää kymmenennen EKR:n täytäntöönpanoasetuksen 4 artiklan 5 kohdan mukaisesti strategia-asiakirjat samanaikaisesti tiedoksi yhteiselle parlamentaariselle edustajakokoukselle ja komitean valtuuskunnille. 7 artikla Komitean lausunnot 1. Kun komitealta pyydetään lausuntoa, se käsittelee asiaa kymmenennen EKR:n täytäntöönpanoasetuksen 11 artiklan 3 kohdassa asetetuin edellytyksin ja vuosia 2008–2013 koskevaan monivuotiseen rahoituskehykseen perustuvan yhteisön avun rahoituksesta AKT–EY-kumppanuussopimuksen mukaisesti sekä rahoitustuen myöntämisestä EY:n perustamissopimuksen neljännessä osassa tarkoitetuille merentakaisille maille ja alueille[12] tehdyn neuvostossa kokoontuneiden jäsenvaltioiden hallitusten edustajien sisäisen sopimuksen, jäljempänä ’sisäinen sopimus’, 8 artiklan 2 ja 3 kohdassa määrätyn menettelyn mukaisesti. 2. Jos suullista käsittelyä käytettäessä toimenpide-ehdotusta muutetaan oleellisesti tai siihen lisätään uusia asiatietoja kokouksen aikana, puheenjohtaja voi omasta aloitteestaan tai jäsenvaltion pyynnöstä siirtää jotakin esityslistan kohtaa koskevan äänestyksen kokouksen loppuun tai johonkin myöhempään kokoukseen. 3. Jos puheenjohtaja ei 2 kohdassa tarkoitetussa tilanteessa päätä yhden tai useamman valtuuskunnan pyynnöstä huolimatta siirtää äänestystä, valtuuskunta voi esittää varauman, joka voidaan poistaa viimeistään kolmen työpäivän kuluttua kokousta seuraavasta päivästä alkaen. Komitean lausunto merkitään lopulliseksi kyseisen määräajan päätyttyä. Komissio ilmoittaa jäsenvaltioille sen jäsenvaltion / niiden jäsenvaltioiden lopullisesta kannasta, jonka/joiden valtuuskunta esitti varauman komitealle. 4. Valtuuskunnan pyynnöstä äänestystä voidaan lykätä, jos johonkin esityslistan kohtaan liittyviä asiakirjoja ei ole toimitettu jäsenille 5 artiklan 1 ja 2 kohdassa säädetyssä määräajassa. Tässä tapauksessa puheenjohtaja voi pidentää kuulemista enintään seuraavan kokoukseen loppuun. Tarvittaessa voidaan noudattaa tämän työjärjestyksen 9 artiklassa tarkoitettua kirjallista menettelyä. Komitea voi kuitenkin puheenjohtajan ehdotuksesta tai komitean jäsenen pyynnöstä päättää jäsentensä yksinkertaisella enemmistöllä pitää asian esityslistalla, mikäli aiheen kiireellisyys sitä edellyttää. 5. Vuosittaisten toimintaohjelmien tarkastelun yhteydessä valtuuskunta voi pyytää hankkeen tai ohjelman poistamista vuosittaisesta toimintaohjelmasta. Jos valtuuskunta hyväksyy pyynnön sisäisen sopimuksen 9 artiklan 3 kohdassa, yhdessä sen 8 artiklan 2 kohdan kanssa, tarkoitetulla määrävähemmistöllä, komissio hyväksyy vuosittaisen toimintaohjelman ilman kyseistä hanketta tai ohjelmaa kymmenennen EKR:n täytäntöönpanoasetuksen 11 artiklan 3 kohdan hallintomenettelyjä noudattaen. Jos komissio haluaa komitean valtuuskuntien näkemyksistä huolimatta jatkaa poistettua hanketta tai ohjelmaa, kyseinen hanke tai ohjelma toimitetaan komitealle erillään vuosittaisesta toimintaohjelmasta rahoitusehdotuksena, jonka komissio hyväksyy kymmenennen EKR:n täytäntöönpanoasetuksen 11 artiklan 3 kohdan hallintomenettelyjä noudattaen. 8 artikla Keskustelu 1. Komitea vaihtaa kymmenennen EKR:n täytäntöönpanoasetuksen 11 artiklan 4 kohdan mukaisesti näkemyksiä toiminnan vuosittaisten tarkastelujen ja kymmenennen EKR:n täytäntöönpanoasetuksen 14 artiklan 3 kohdassa tarkoitetun vuosikertomuksen yleisistä päätelmistä. Jokainen valtuuskunta voi myös pyytää keskustelua kymmenennen EKR:n täytäntöönpanoasetuksen 15 artiklan 2 kohdassa tarkoitetuista arvioinneista. Jokainen jäsenvaltio voi milloin tahansa pyytää komissiota antamaan komitealle tietoja ja vaihtamaan näkemyksiä asioista, jotka liittyvät kymmenennen EKR:n täytäntöönpanoasetuksen 11 artiklan 2 kohdassa määriteltyihin tehtäviin. 2. Valtuuskunnat voivat keskustelun perusteella laatia suosituksia, jotka komissio ottaa huomioon. Komitean pöytäkirjaan on kirjattava kaikki tehdyt toimenpiteet. Toimenpide, jonka valtuuskunnat hyväksyvät sisäisen sopimuksen 8 artiklan 3 kohdassa, yhdessä sen 8 artiklan 2 kohdan kanssa, tarkoitetulla määräenemmistöllä, merkitään suositukseksi. 9 artikla Edustus ja päätösvaltaisuus 1. Kutakin valtuuskuntaa pidetään yhtenä komitean jäsenenä. Kukin jäsenvaltio päättää valtuuskuntansa kokoonpanosta ja ilmoittaa siitä puheenjohtajalle. 2. Puheenjohtajan suostumuksella valtuuskuntiin voi liittyä valtiosta riippumattomia asiantuntijoita kyseisen jäsenvaltion kustannuksella. Puheenjohtajan suostumusta pyydetään siten, että valtuuskunnat ilmoittavat etukäteen komitean sihteeristölle aikovansa ottaa valtuuskuntaan tiettyyn esityslistan kohtaan liittyvän asiantuntijan. Jos puheenjohtaja ei ennen komitean kokousta vastusta asiantuntijan osallistumista, lupa katsotaan myönnetyksi. 3. Jäsenvaltion valtuuskunta voi tarvittaessa edustaa enintään yhtä muuta jäsenvaltiota. Edustettavan valtuuskunnan tulee ilmoittaa asiasta puheenjohtajalle kirjallisesti viimeistään ennen kokouksen alkua. 4. Komitean päätösvaltaisuuden edellytyksenä oleva jäsenmäärä on sama kuin lausunnon antamiselle kymmenennen EKR:n täytäntöönpanoasetuksen 11 artiklan 3 kohdassa asetettu määräenemmistö. 10 artikla Ulkopuolisten osallistuminen kokouksiin 1. Komitean puheenjohtaja voi valtuuskunnan pyynnöstä tai omasta aloitteestaan päättää asiantuntijoiden kuulemisesta yksittäisten kohtien osalta. 2. Kyseiset asiantuntijat sekä 7 artiklan 2 kohdassa tarkoitetut asiantuntijat eivät ole läsnä komitean äänestyksissä eivätkä osallistu niihin. 11 artikla Kirjallinen menettely 1. Kirjallisessa menettelyssä käsiteltävien toimenpide-ehdotusten osalta valtuuskunnilla on toimenpide-ehdotuksen lähettämisestä alkaen 15 työpäivää aikaa ottaa ehdotukseen kantaa. Komitean valtuuskunnan, joka ei ole tiedonannossa asetetussa määräajassa ilmaissut vastustavansa ehdotusta tai haluavansa pidättyä ilmaisemasta kantaansa, katsotaan hyväksyvän ehdotuksen. Kiireellisissä ja äärimmäisen kiireellisissä tapauksissa sovelletaan 5 artiklan 2 ja 3 kohdassa tarkoitettuja määräaikoja. Komission on perusteltava kiireellisyys ja äärimmäinen kiireellisyys kirjallisesti asianmukaisella tavalla. Valtuuskuntien katsotaan antaneen suostumuksensa vasta, kun siitä on nimenomaisesti ilmoitettu. Jos ilmoitusta ei saada 48 tunnin aikana, valtuuskuntien katsotaan pidättyneen ilmaisemasta kantaansa. 2. Jos kuitenkin komitean jäsen pyytää, että toimenpide-ehdotusta käsitellään komitean kokouksessa, kirjallinen menettely päätetään tuloksettomana ja toimenpide-ehdotuksen käsittely lykätään komitean seuraavaan kokoukseen. 3. Komissio ilmoittaa komitean jäsenille kirjallisten menettelyjen tuloksista kirjallisesti heti, kun päätös on tehty. 12 artikla Sihteeristö Komitean sihteerintehtävistä huolehtii komissio. 13 artikla Kokousten pöytäkirjat ja yhteenveto Kustakin kokouksesta laaditaan puheenjohtajan vastuulla pöytäkirja, joka sisältää lausunnot toimenpide-ehdotuksista sekä kokouksessa esitetyt kannanotot. Pöytäkirjat toimitetaan komitean jäsenille 15 työpäivän kuluessa. Valtuuskunnat esittävät mahdolliset huomautuksensa puheenjohtajalle kirjallisesti. Niistä ilmoitetaan komitealle. Jos huomautukset aiheuttavat erimielisyyksiä, muutosehdotuksista keskustellaan komiteassa. Jos erimielisyyksiin ei löydetä ratkaisua, muutosehdotus lisätään pöytäkirjan liitteeksi. 14 artikla Läsnäololuettelo 1. Puheenjohtaja laatii jokaisessa kokouksessa läsnäololuettelon, jossa mainitaan, mitä viranomaistahoa tai elintä osallistujat edustavat. Läsnäololuettelo jaetaan osallistujille kokouksen aikana. 2. Jokaisen valtuuskunnan, jonka osallistuminen komitean työhön voisi johtaa eturistiriitaan jonkin tietyn esityslistan kohdan osalta, on kokouksen alussa ilmoitettava asiasta puheenjohtajalle. Valtuuskuntien jäsenten, jotka eivät edusta jäsenvaltion jotakin viranomaista tai elintä, on allekirjoitettava ilmoitus, jossa he vahvistavat, ettei osallistuminen komitean työskentelyyn aiheuta eturistiriitaa. Jos eturistiriitoja ilmenee, kyseisen jäsenen on puheenjohtajan pyynnöstä pidättäydyttävä osallistumasta kyseisten esityslistan kohtien käsittelyyn. 15 artikla Kirjeenvaihto 1. Komiteaa koskeva kirjeenvaihto lähetetään komissioon komitean sihteeristölle osoitettuna. 2. Sihteeristön kautta valtuuskunnille osoitettu kirjeenvaihto lähetetään myös asianomaisen jäsenvaltion pysyvään edustustoon kaikkein nopeimmalla ja luotettavimmalla sähköisellä menetelmällä. 3. Poikkeustapauksia lukuun ottamatta komission ja valtuuskuntien välisen kirjeenvaihdon on tapahduttava asianomaisia tietotekniikan välineitä käyttäen. 16 artikla Avoimuus 1. Komissioon sovellettavia asiakirjojen julkista saatavuutta koskevia periaatteita ja edellytyksiä sovelletaan komiteaan. Jos hakemus on osoitettu jäsenvaltiolle, tämän on noudatettava Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annetun Euroopan parlamentin ja neuvoston asetuksen (EY) N:o 1049/2001 5 artiklaa. 2. Asioiden käsittely komiteassa on luottamuksellista kaikkien osallistujien osalta. 17 artikla Toimintamenot 1. Komissio ottaa vastattavakseen komitean toimintamenot, mukaan lukien yhden osallistujan matkakulut jäsenvaltiota kohden. 2. Komissiolla on valtuudet korvata 8 artiklan 1 kohdan mukaisesti kutsuttujen asiantuntijoiden matka- ja oleskelukulut. 3. Komissio asettaa komitean käyttöön sen toimintaan tarvittavat tilat ja aineelliset välineet. [1] Neuvostossa kokoontuneiden jäsenvaltioiden hallitusten edustajien sisäinen sopimus vuosia 2008–2013 koskevaan monivuotiseen rahoituskehykseen perustuvan yhteisön avun rahoituksesta AKT–EY-kumppanuussopimuksen mukaisesti sekä rahoitustuen myöntämisestä EY:n perustamissopimuksen neljännessä osassa tarkoitetuille merentakaisille maille ja alueille (EUVL L 247, 9.9.2006, s. 32). [2] Neuvostossa kokoontuneiden jäsenvaltioiden hallitusten edustajien päätös, tehty 17 päivänä heinäkuuta 2006, neuvostossa kokoontuneiden jäsenvaltioiden hallitusten edustajien sisäisen sopimuksen, joka koskee vuosia 2008–2013 koskevaan monivuotiseen rahoituskehykseen perustuvan yhteisön avun rahoitusta AKT–EY-kumppanuussopimuksen mukaisesti sekä rahoitustuen myöntämistä EY:n perustamissopimuksen neljännessä osassa tarkoitetuille merentakaisille maille ja alueille, väliaikaisesta soveltamisesta (EUVL L 247, 9.9.2006, s. 30). [3] EYVL L 317, 15.12.2000, s. 3. [4] EUVL L 209, 11.8.2005, s. 27. [5] EUVL L 247, 9.9.2006, s. 32. [6] [7] EYVL L 314, 30.11.2001, s. 1. [8] EUVL L 109, 26.4.2007, s. 33. [9] [10] [11] EUVL L 109, 26.4.2007, s. 33. [12] EUVL L 247, 9.9.2006, s. 32.